(→‎SBS Transit: Revert to previous Weekday schedule wef 29 June.)
Revision as of 11:19, 1 July 2020
SBS6655Y UPDEP 16/5*
SBS6683R BRBP 28 N/A
Retrieved from "https://sgwiki.com/index.php?title=Mercedes-Benz_O530_Citaro_(Batch_2)&oldid=482077" Eswatini (Swazi: [ɛswa̯ˈtiːni]), amptelik die Koninkryk Eswatini (Engels: Kingdom of Eswatini, Swazi: Umbuso weSwatini), tot 19 April 2018 Swaziland, is 'n absolute monargie en landingeslote land in Suider-Afrika. Die administratiewe hoofstad en grootste stad is Mbabane, terwyl Lobamba die regeringsetel, asook koninklike en wetgewende hoofstad is. Eswatini is 'n buurland van Suid-Afrika en Mosambiek. Op politieke vlak het Eswatini in geen stadium aan Suid-Afrika behoort nie. Die Menslike ontwikkelingsindeks van 2017 plaas Eswatini op 144ste plek van 187 lande. Eswatini is 'n lidland van die Afrika-unie, Beweging van Onverbonde Lande, Britse Statebond, Gemeenskaplike Monetêre Gebied, Suider-Afrikaanse Ontwikkelingsgemeenskap en die Verenigde Nasies. Eswatini is een van min lande wêreldwyd wat die Republiek China op Taiwan ten spyte van groot druk deur die Volksrepubliek China as 'n selfstandige land erken.
Die eerste inwoners van die hedendaagse Eswatini was sedert 25 000 v.C. die Boesmans wat vir hul rotstekeninge orals in Suider-Afrika bekend staan en veral jagter-versamelaars was. Die Bantoevolke het sowat 1000 jaar gelede Suider-Afrika binne beweeg en hulle hier as landbouers en veewagters gevestig. Die land se bevolking bestaan veral uit Swazi's en hul taal is Swati, ook bekend as Swazi. Onder leierskap van Ngwane III het hulle in die middel van die 18de eeu hul koninkryk gestig. Beide die land en die volk is na Mswati II, die 19de-eeuse koning wat die koninkryk verenig en uitgebrei het, genoem; die hedendaagse grense is tydens die Wedloop om Afrika in 1881 bepaal. Na die Tweede Vryheidsoorlog het die koninkryk in 1903 'n Britse protektoraat geword. Op 6 September 1968 het die land onder sy destydse naam Swaziland van die Verenigde Koninkryk onafhanklik geword. Eswatini is 'n unitêre parlementêre absolute monargie binne die Statebond met 'n eie monarg (Ngwenyama) as staatshoof. Eswatini is een van slegs vyf lande binne die Statebond met 'n inheemse monarg op die troon (die ander vier is Broenei, Lesotho, Maleisië en Tonga).
↑ "Swaziland Releases Population Count from 2017 Census" (in Engels). United Nations Population Fund. Geargiveer vanaf die oorspronklike op 7 Augustus 2018. Besoek op 27 Augustus 2019.
↑ "2018 Human Development Report" (PDF) (in Engels). United Nations Development Programme. 2018. Geargiveer (PDF) vanaf die oorspronklike op 12 Junie 2020. Besoek op 27 Augustus 2019.
↑ "Gini Index" (in Engels). Wêreldbank. Geargiveer vanaf die oorspronklike op 9 Oktober 2019. Besoek op 27 Augustus 2019.
↑ Hsu, Stacy (9 Junie 2018). "Swazi king promises loyalty to Taiwan" (in Engels). Taipei Times. Geargiveer vanaf die oorspronklike op 23 Oktober 2019. Besoek op 27 Augustus 2019.
↑ "UN Member States" (in Engels). Verenigde Nasies. 30 Mei 2018. Geargiveer vanaf die oorspronklike op 27 Mei 2020. Besoek op 27 Augustus 2019.
↑ "Kingdom of Eswatini Change Now Official". Times Of Swaziland (in Engels). 18 Mei 2018. Geargiveer vanaf die oorspronklike op 26 Mei 2020. Besoek op 27 Augustus 2019.
Ontsluit van "https://af.wikipedia.org/w/index.php?title=Eswatini&oldid=2218832"
Die bladsy is laas op 27 Junie 2020 om 20:03 bygewerk.